**Тэйлар Дэніэл Лотнер** (англ.: Taylor Daniel Lautner, вымаўляецца /ˈlaʊtnər/, нар. 11 лютага 1992 года, Гранд-Рапідс, Мічыган, ЗША) — амерыканскі акцёр

, найбольшую вядомасць атрымаў дзякуючы ўдзелу ў фільмах «Прыгоды Шаркбоя і Лавы» (2005) і вампірскай сазе «Змярканне», дзе выканаў ролю *Джэйкаба Блэка*, «Дзень Святога Валянціна» (2010).

Біяграфія
---------

### Юныя гады

Тэйлар нарадзіўся ў Гранд-Рапідс, штат Мічыган, у сям’і Даніэла і Дэбары Лотнер. Тэйлар Лотнер мае галандскія, французскія, нямецкія, і індзейскія карані (у прыватнасці, Атава і Патаватомі). Тэйлар — не адзінае дзіця ў сям’і, у яго ёсць малодшая сястра Макена.

Лотнер пачаў вывучаць каратэ ў шасцігадовым узросце ў школе каратэ Фабіяна ў Холендзе, Мічыган. На наступны год ён ужо выйграў турнір і быў запрошаны працягнуць навучанне ў сяміразовага чэмпіёна па каратэ Суколка Чата, калі Тэйлару было ўсяго восем. Яго папыталі ўяўляць сваю краіну ад Міжнароднай асацыяцыі каратэ, і ён даказаў сваё майстэрства, стаўшы Сусветным юніёрам па каратэ і Чэмпіёнам барацьбы са зброяй — і выйграў 3 залатых медалі. Ён па-ранейшаму квітнее ў баявых мастацтвах, а ў 2003 годзе ў адзінаццаць гадоў ён заняў першае месца ў свеце ў спаборніцтвах *NASKA* у катэгорыях: «Чорны пояс Адкрытыя формы», «Музычная зброя», «Традыцыйная зброя», і «Традыцыйныя формы»; і ва ўзросце дванаццаці гадоў выйграў «Чэмпіянат свету па каратэ сярод юніёраў»

### Кар’ера

Тэйлар пачаў сваю акцёрскую кар’еру пасля таго, як інструктар па баявых мастацтвах пераканаў яго пайсці на праслухоўванне Лос-анджэлескай рэкламы «Burger King», сеткі рэстаранаў хуткага харчавання. Хоць вопыт апынуўся няўдалым, яму спадабаўся гэты эксперымент і паслужыў штуршком да дзеяння. Неўзабаве Тэйлар і яго сям’я сталі матацца сюды-туды з Мічыгана ў Фларыду, каб Тэйлар мог як мага часцей праходзіць праслухоўванні і атрымліваць гульнявыя ролі ўвесь час. З 9 гадоў Тэйлар стаў атрымліваць ролі ў фільмах і серыялах, а таксама агучваў мультыплікацыйных персанажаў. Калі Лотнеру споўнілася дзесяць, яго сям’я пераехала ў Лос-Анджэлес, каб ён мог прысвячаць увесь свой час акцёрскаму мастацтву.

Хлопчык працягваў паспяхова паказваць сябе і ў справе баявых мастацтваў; у 2003 г. ва ўзросце адзінаццаці гадоў ён стаў нумарам адзін у сусветных адкрытых спаборніцтвах на чорны пояс *NASKA*, спаборніцтвах з традыцыйнымі відамі зброі і інш. а таксама ў 12 лёт стаў Сусветным чэмпіёнам-юніёрам.

У 2001 г. Лотнер сыграў *Кісмета* ў тэлевізійным фантастычным экшэне Макота Ёкаямы «Цень забойца». Пасля ён атрымаў ролі ў серыялах «Вечнае лета», «Шоу Берні Мака» (Аарон) і «Мая жонка і дзеці» (Тайран).

Тэйлар не раз браў удзел у здымках мультсерыяла «Дэні-здань», дзе атрымаў закадравую ролю *ЯнгБлада*. Але сапраўдны поспех прыйшоў да аматара каратэ толькі з зорнай роляй у трохмерным дзіцячым фільме Роберта Радрыгеса «Прыгоды Шаркбоя і Лавы», дзе, уласна, ён сыграў *Шаркбоя*, які выдатна дэманструе свае навыкі баявых мастацтваў. Лотнер заявіў, што, працягваючы мець поспех у яго акцёрскай кар’еры, ён таксама жадае скончыць сярэднюю школу.

Тэйлар атрымліваў невялікія ролі ў некалькіх тэлевізійных шоу і фільмах, уключаючы «Гадзіна вар’етэ Ніка і Джэсікі». Мала таго, юны акцёр паспяхова працуе за кадрам, агучваючы розных персанажаў. Акрамя голасу *ЯнгБлуда* з «Дэні-здань» ён працаваў над агучваннем некалькіх персанажаў у эпізодах мультсерыяла «Што новенькага, Скубі-Ду?» і мультфільма «He’s a Bully, Charlie Brown», а таксама стаў голасам *Сайласа* у анімаваным серыяле «Сайлас і Брытані». Выбітнай акцёрскай працай Лотнера была камедыя «Оптам танней». Для здымкі ў ёй Тэйлару прыйшлося некалькі месяцаў праходзіць пробы.

Некалькі месяцаў ён праходзіў праслухоўванне на ролю *Эліята*, каб патрапіць у камедыйную сямейную стужку Адама Шэнкмана «Оптам танней 2».

У 2008 годзе Лотнер сыграў сына Крысціяна Слэйтэра ў серыяле «Мой асабісты вораг (англ.)», пакуль яго не зачынілі пасля дзевяці эпізодаў.
Таксама ў студзені 2008 года Тэйлар прайшоў адбор на ролю ў першым фільме сагі «Змярканне». На кастынгу ён пазнаёміўся з Крыстэн Сцюарт, якая ўжо была зацверджана на ролю Бэлы. Разам з ёй ён на праслухоўванні чытаў частку сцэнарыя і атрымаў ролю Джэйкаба Блэка. Для стварэння вобраза ў гэтым фільме Тэйлару прыйшлося папрацаваць над сваёй знешнасцю і нарасціць мускулатуру.

### Асабістае жыццё

У свабодны час Тэйлар любіць займацца спортам. Напрыклад, для таго, каб адпавядаць кніжнаму вобразу пярэваратня *Джэйкаба Блэка* для ролі ў фільме «Змярканне», акцёру атрымалася нарасціць мышачную масу і абзавесціся 8-ю кубікамі прэса ў свае 17, на той момант, гадоў. У гэтым яму дапамаглі ўзмоцненыя заняткі на трэнажорах, плаванне і спецыяльная дыета.

У свабодны час ён любіць гуляць у футбол і бейсбол. Ён фанат каманд «Texas Longhorns» і «Michigan Wolverines». Лотнер гуляў за лос-анджэлескую бейсбольную каманду на цэнтраваным полі і другой базе. Таксама акцёр-каратыст удзельнічаў у хіп-хоп танцавальнай групе «LA Hip Kids» і джазавай танцавальнай групы «Hot Shots».

У 2009 годзе некаторы час сустракаўся са сваёй калегай па фільме Дзень Святога Валянціна Тэйлар Свіфт. Пасля растання Свіфт прысвяціла іх раману адну са сваіх песень — «Back To December». Таксама ён сустракаўся з Селенай Гомес і з калегай па фільме «Пагоня», актрысай Лілі Колінз.

Фільмаграфія
------------

| Год |  | Беларуская назва | Арыгінальная назва | Роля |
| --- | --- | --- | --- | --- |
| 2012 | ф | Змярканне. Сага. Світанак: Частка 2 | *Twilight Saga: Breaking Dawn — Part 2* | Джэйкаб Блэк |
| 2011 | ф | Змярканне. Сага. Світанак: Частка 1 | *Twilight Saga: Breaking Dawn — Part 1* | Джэйкаб Блэк |
| 2011 | ф | Пагоня | *Abduction* | Нейтан Харпер
 |
| 2010 | ф | Змярканне. Сага. Зацьменне | *The Twilight Saga: Eclipse* | Джэйкаб Блэк |
| 2010 | ф | Дзень Святога Валянціна | *Valentine`s day* | Уілі
 |
| 2009 | ф | Змярканне. Сага. Маладзік | *The Twilight Saga: New Moon* | Джэйкаб Блэк |
| 2008 | с | Мой асабісты вораг | *My Own Worst Enemy* | Джэк Співі |
| 2008 | ф | Змярканне | *Twilight* | Джэйкаб Блэк |
| 2006 | тф | Он Балі, Чарлі Браўн | *He’s a Bully, Charlie Brown* |  |
| 2005 | с | Лаў Інкарпарэйшн | *Love, Inc* | Олівер |
| 2005 | ф | Оптам танней 2 | *Cheaper by the Dozen 2* | Эліят Мерта
 |
| 2005 | ф | Прыгоды Шаркбоя і Лавы | *The adventure of Sharkboy and Lavagirl* | шаркбой
 |
| 2004 | с | Вечнае лета | *Summerland* | Boy on Beach |
| 2004 | с | Дэні-здань | *Danny Phantom* | Young blood |
| 2003 | ф | Дак Доджэрс | *Duck Dodgers* | Reggie Wasserstein
 |
| 2002 | ф | Што новенькага, Скубі-Ду? | *What’s New, Scooby-Doo?* | Дэніс
 |
| 2001 | ф | Шоу Берні Мака | *Bernie Mac Show* | Аарон
 |
| 2001 | ф | Цень забойца | *Shadow Fury* | Кісмет
 |
| 2001 | ф | Мая жонка і дзеці | *My Wife and Kids* | Тайран
 |

Зноскі
------

1. 1 2  *Larry Carroll*. Actor Taylor Lautner Is Eager To Deliver 'Naked' Line, Master Driving **(нявызн.)**.  MTV (20 мая 2008). Архівавана з першакрыніцы 24 сакавіка 2012. Праверана 14 кастрычніка 2008.
2. ↑  *Christina Radish*. Taylor Lautner & Edi Gathegi Discuss Their Roles in "Twilight" **(нявызн.)**(недаступная спасылка).  MediaBlvd Magazine (20 кастрычніка 2008). Архівавана з першакрыніцы 24 кастрычніка 2008. Праверана 22 кастрычніка 2008.
3. 1 2 3 4 5  Биографии звезд на Cosmo.ru: Тейлор Лотнер **(нявызн.)**(недаступная спасылка). Архівавана з першакрыніцы 24 сакавіка 2012. Праверана 23 чэрвеня 2012.
4. ↑  Breaking News – NBC Pulls the Plug on "Enemy," "Jungle" **(нявызн.)**.  TheFutonCritic.com. Архівавана з першакрыніцы 24 сакавіка 2012. Праверана April 26, 2010.
5. ↑  Taylor Lautner loves kissing Lily Collins

Спасылкі
--------

* Тэйлар Лотнер на сайце taylorlautner.org Архівавана 23 чэрвеня 2012. (англ.)
* Тэйлар Лотнер на сайце taylor-lautner.net (англ.)
* Тэйлар Лотнер у фільме «Пагоня» на сайце abductionthefilm.com (маецца трэйлер) Архівавана 19 студзеня 2012. (англ.)

|  |  |
| --- | --- |
| ⚙️   У сацыяльных сетках | Facebook |
| Фота, відэа і аўдыё | Instagram · Last.fm |
| Тэматычныя сайты | AllMovie · AllMusic · AlloCiné · Česko-Slovenská filmová databáze · Danish Film Database · Discogs · Internet Movie Database · КиноПоиск · Metacritic · MusicBrainz · Rotten Tomatoes |
| Слоўнікі і энцыклапедыі | Notable Names Database |
| Генеалогія і некрапалістыка | Geni.com |
| 

| Нарматыўны кантроль |
| --- |
| BIBSYS: 10025711 · BNC: a10907075 · BNE: XX4902284 · BNF: 151000617 · CONOR: 99139171 · GND: 135430534 · ISNI: 0000 0001 2120 5126 · LCCN: no2005109503 · NKC: xx0153132 · NLA: 60359392 · NLP: A2442884X · NTA: 340568364 · NUKAT: n2010034318 · SUDOC: 143811630 · VIAF: 10142080 |

 |